title: Id-Direttiva 2002/2/KE tal-Parlament Ewropew u tal-Kunsill tat-28 ta’ Jannar 2002 li temenda d-Direttiva tal-Kunsill 79/373/KEE dwar iċ-ċirkolazzjoni ta’ l-għalf komposti u li tħassar d-Direttiva tal-Kummissjoni 91/357/KEE

text:
Avviż Legali Importanti

|

32002L0002

Official Journal L 063 , 06/03/2002 P. 0023 - 0025

		Id-Direttiva 2002/2/KE tal-Parlament Ewropew u tal-Kunsilltat-28 ta’ Jannar 2002li temenda d-Direttiva tal-Kunsill 79/373/KEE dwar iċ-ċirkolazzjoni ta’ l-għalf komposti u li tħassar d-Direttiva tal-Kummissjoni 91/357/KEEIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 152(4)(b) tiegħu,Wara li kkonsidraw il-proposta mill-Kummissjoni [1],Wara li kkonsidraw l-opinjoni tal-Kunsill Ekonomiku u Soċjali [2],Wara li kkonsultaw mal-Kumitat tar-Reġjuni,Waqt li jaġixxu b'konformità mal-proċedura stabbilita fl-Artikolu 251 tat-Trattat [3], u fid-dawl tat-test konġunt approvat mill-Kumitat ta’ Konċiljazzjoni fl-20 ta’ Novembru 2001,Billi:(1) Id-Direttiva tal-Kunsill 79/373/KEE [4] tistabbilixxi regoli għaċ-ċirkulazzjoni ta’ għalf kompost fil-Komunità.(2) F'dak li jirrigwarda l-ittikkettjar, l-iskop tad-Direttiva 79/373/KEE huwa sabiex tassigura li bdiewa li jkabbru l-bhejjem ikunu infurmati oġġettivament u eżatt kemm jista’ jkun rigward il-kompożizzjoni u użu ta’ l-għalf.(3) S'issa, id-Direttiva 79/373/KEE ipprovdiet għal dikjarazzjoni flessibli llimitata għall-indikazzjoni tal-materjali ta’ l-għalf mingħajr ma tiddikjara l-kwantità tagħhom fl-għalf għall-annimali tal-produzzjoni, waqt li żżomm il-possibbilità li tiddikjara l-kategoriji ta’ materjali ta’ l-għalf minnflok ma tiddikjara l-materjali ta’ l-għalf infushom.(4) B'dana kollu, l-kriżi ta’ l-enċifalopatija sponġiformi ta' l-annimali tal-fart u l-kriżi tad-dijossina reċenti urew li l-inadwatenza tad-dispożizzjonijiet attwali u l-bżonn għal aktar informazzjoni kwalitattiva u kwantitattiva dwar il-kompożizzjoni ta’ l-għalf kompost għall-annimali tal-produzzjoni.(5) L-informazzjoni dettalajata kwantitattiva tista’ tgħin sabiex tassigura li materjali ta’ l-ikel potenzjalment ikkontaminati tista’ tkun intraċċata għall-gruppi speċifiċi, li jistgħu jkunu benefiċjali għas-saħħa pubblika u sabiex tevita d-distruzzjoni ta’ prodotti li ma jippreżentawx riskju sinifikanti għas-saħħa pubblika.(6) Għalhekk, huwa xieraq, f’dan l-istadju, li timponi dikjarazzjoni obbligatorja għall-materjali kollha ta' l-għalf kif ukoll l-ammont tagħhom fl-għalf kompost għall-annimali tal-produzzjoni.(7) Għal raġunijiet prattiċi, huwa xieraq li d-dikjarazzjonijiet tal-materjali ta’ l-għalf inkluż fl-għalf kompost għall-annimali tal-produzzjoni ikunu pprovduti fuq tikketta ad hoc jew b'dokument li jakkumpanja.(8) Id-dikjarazzjoni tal-materali ta’ l-għalf fl-għalf, f’ċerti każi tikkonsititwixxi, sors importanti ta’ informazzjoni għall-bdiewa tat-trobbija tal-bhejjem. Huwa għalhekk xieraq li l-persuna responsabbli għat-tikkettjar li jforni, mat-talba tal-konsumatur, lista ddettaljata tal-materjali ta’ l-għalf użat u l-persentaġġi eżatti bil-piż.(9) Huwa importanti wkoll li tara li l-eżattezza tad-dikjarazzjonijiet magħmula tista’ tkun ivverifikata uffiċjalment fl-istadji kollha taċ-ċirkulazzjoni ta’ l-għalf. Huwa għalhekk xieraq li, bi qbil mad-Direttiva tal-Kunsill 95/53/KE tal-25 ta’ Ottubru 1995 jistabbilixxu l-prinċipji li jirregolaw l-organizzazzjoni ta’ spezzjonijiet uffiċjali fl-isfera tan-nutriment ta’ l-annimali [5], l-awtoritajiet kompetenti jissorveljaw l-eżattezza ta’ l-informazzjoni mogħtija mit-tikketta ta’ l-għalf kompost u li, sabiex jassiguraw l-effettività ta’ dak il-monitoraġġ, il-manifatturi ta’ l-għalf kompost jistgħu jkunu obbligati li jagħmlu disponibbli għall-awtoritajiet kompetenti kwalunkwe dokument li jikkonċerna l-kompożizzjoni ta’ l-għalf intenzjonat li jkun imqiegħed fiċ-ċirkulazzjoni.(10) Fuq il-bażi ta’ studju flessibbli, il-Kummissjoni għandha tissottometti rapport lejn il-Parlament Ewropew u lejn il-Kunsill sal-31 ta’ Diċembru 2002, akkumpanjat bi proposta xierqa għall-istabbiliment ta’ lista pożittiva, li tieħu akkont tal-konklużjonijiet tar-rapport.(11) Id-dispożizzjonijiet speċjali huma wkoll meħtieġa għall-ittikkettjar ta’ l-għalf għall-annimali domestiċi sabiex jippermettu karattru speċjali ta’ dan it-tip ta’ għalf.(12) La darba ma jkunx iktar possibbli fil-futur li tkun iddikjarata l-kategoriji tal-materjali ta’ l-għalf minnflok id-dikjarazzjoni tal-materjali ta’ l-għalf infushom fil-każ ta’ l-għalf kompost għall-annimali tal-produzzjoni, id-Direttiva tal-Kummissjoni 91/357/KEE tat-13 ta’ Ġunju 1991 li tistabbilixxi l-kategoriji tal-materjali ta’ l-għalf li jistgħu jkunu użati għall-iskopijiet ta’ l-ittikkettjar ta’ l-għalf komposti għall-annimali oħra apparti milli għall-annimali domestiċi [6] għandu jkun imħassar,ADOTTAW DIN ID-DIRETTIVA:L-Artikolu 1Id-Direttiva tal-Kunsill 79/373/KEE hija hawnhekk emendata kif ġej:1) L-Artikolu 5(1) huwa hawnhekk emendat kif ġej:(a) il-punt (j) għandu jkun mibdul b'dan li ġej:"(j) in-numru ta’ referenza tal-lott;"(b) il-punt segwenti għandu jkun miżjud:"(k) fil-każ ta’ għalf kompost apparti minn dawk intenzjonati għall-annimali domestiċi, l-indikazzjoni "il-perċentaġġi eżatti bil-piż ta’ materjali ta' l-għalf użat f’dan l-għalf jista’ jkun miksub minn:…"; (l-isem jew l-isem tan-negozju, l-indirizz jew uffiċju rreġistrat, in-numru tat-telefon u l-indirizz "e-mail"; tal-persuna responsabbli għad-dettalji li hemm referenza dwarhom f’dan il-paragrafu). Din l-informazzjoni għandha tkun ipprovduta mat-talba tal-konsumatur.";2) L-Artikolu 5(3) huwa hawnhekk emendat kif ġej:(a) il-punt (c) għandu jkun imħassar;(b) il-punt (g) għandu jkun imħassar;3) fl-Artikolu 5(5), il-punt (d) għandu jkun mibdul bis-segwenti:"(d) il-ħajja minima tal-ħażna, il-kwantità netta, in-numru tar-referenza tal-grupp u l-approvazzjoni jew in-numru tar-reġistrazzjoni jista’ jkun immarkat il-barra mill-ispazju rreservat għall-partikolaritajiet ta’ l-ittikkettjar li hemm referenza dwarhom fil-paragrafu 1; f’dan il-każ, dawn id-dettalji għandhom ikunu akkumpanjati b’indikazzjoni ta’ fejn tidher l-informazzjoni.";4) L-Artikolu 5c għandu jkun mibdul b'dan li ġej:"Artikolu 5c1. Il-marterjali ta’ l-għalf kollha użati fl-għalf kompost għandhom ikunu elenkati permezz ta’ l-ismijiet speċifiċi tagħhom.2. Il-lista tal-materjali ta’ l-ikel għall-għalf għadhom ikunu soġġetti għar-regoli segwenti:(a) għalf kompost maħsub għall-annimali apparti milli għall-annimali domestiċi:(i) il-lista tal-materjali ta’ l-għalf għall-għalf b’indikazzjoni, f’ordni dixxendenti, tal-persentaġġi bil-piż preżenti fl-għalf kompost;(ii) f'dak li jirrigwarda il-persentaġġi hawn fuq imsemmija, tolleranza ta’ ± 15 % tal-valur iddikjarat għandha tkun permissibbli;(b) l-għalf kompost intenzjonat għall-annimali domestiċi: il-lista tal-materjali għall-għalf jew li tindika l-ammont li jkun fih jew billi ssemmihom f’ordni dixxendenti skond il-piż.3. Fil-każ ta’ l-għalf kompost intenzjonat għall-annimali domestiċi, l-indikazzjoni ta’ l-isem speċifiku tal-materjal ta’ l-għalf jista’ jkun mibdul bl-isem tal-kategorija li dwarha l-materjal ta’ l-għalf jappartjeni, b’referenza għall-kategoriji li jiġbru flimkien bosta materjali ta’ l-għalf stabbiliti bi qbil mal-Artikolu 10(a).L-użu ta’ wieħed minn dawn iż-żewġ forom ta’ dikjarazzjoni għandhom jeskludu l-użu ta’ l-ieħor apparti minn meta wieħed mill-materjali ta’ l-għalf użat ikun japparjeni għall-ebda waħda mill-kategoriji li ġew definiti; f’dak il-każ, il-marterjal ta’ l-għalf, innominat bl-isem speċifiku tiegħu, għandu jkun imsemmi f’ordni dixxendenti skond il-piż b'relazzjoni mal-kategoriji.4. L-ittikkettjar ta’ l-għalf kompost għall-annimali domestiċi jista’ wkoll jiġbed l-attenzjoni permezz ta’ dikjarazzjoni speċifika għall-preżenza jew għall-kontenut baxx ta’ wieħed jew aktar mill-materjali ta’ l-għalf, li huma essenzjali għall-karatterizzazzjoni ta’ l-għalf. F'dan il-każ, il-kontenut minimu jew massimu, espress f’termini ta’ persentaġġ bil-piż ta’ materjal(i) ta’ l-għalf inkorporat, għandu jkun indikat b’mod ċar jew quddiem id-dikjarazzjoni sabiex tiġbed attenzjoni speċjali għall-materjal(i) ta’ l-għalf jew fil-lista ta’ l-għalf billi jkunu msemmija l-materjal(i) ta’ l-għalf u l-persentaġġ(i) bil-piż ikkonċernat quddiem il-kategorija korrispondenti tal-materjali ta’ l-għalf.";5) is-subparagrafu segwenti għandu jkun miżjud mal-Artikolu 12:"Għandhom jistipulaw li l-manifatturi ta’ l-għalf komposti huma obbligati li jagħmlu disponibbli lejn l-awtoritajiet responsabbli għat-twettieq ta’ spezzjonijiet uffiċjali, fuq talba, kwalunkwe dokument li jikkonċerna l-kompożizzjoni ta’ l-għalf intenzjonat sabiex jitqiegħdu fiċ-ċirkulazzjoni li tippermetti l-eżattezza ta’ l-informazzjoni mogħtija mit-tikketa li tkun ivverifikata.";6) l-Artikolu segwenti għandu jkun imdaħħal:"Artikolu 15aMhux iktar tard mis-6 ta’ Novembru 2006, il-Kummissjoni għandha tippreżenta rapport lejn il-Parlament Eworpew u lejn il-Kunsill, fuq il-bażi ta’ l-informazzjoni akkwistata mill-Istati Membri, dwar l-implimentazzjoni tal-miżuri introdotti bl-Artikolu 5(1)(j) u (l), u (5)(d) u l-Artikolu 5c u t-tieni subparagrafu ta’ l-Artikolu 12, partikolarment f'dak li jirrigwarda l-indikazzjoni tal-kwantitajiet, fl-għamla ta’ persentaġġ bil-piż, ta’ materjali ta’ l-għalf fuq l-ittikkettjar ta’ l-għalf kompost, inkluża it-tolleranza permissibbli, akkumpanjata minn xi proposti maħsuba sabiex itejbu dawn il-miżuri."L-Artikolu 2Id-Direttiva tal-Kummissjoni 91/357/KEE għandha tkun imħassra mis-6 ta’ Novembru 2003.L-Artikolu 31. L-Istati Membri għandhom jadottaw u jippubblikaw sa mhux iktar tard mis-6 ta’ Marzu 2003 il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Għandhom minnufih jinfurmaw lill-Kummissjoni b'dan.Għandhom japplikaw dawn il-miżuri sa mis-6 ta’ Novembru 2003.Meta l-Istati Membri jadottaw dawn il-miżuri, dawn għandhom ikollhom referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. Il-metodi ta’ l-għamla ta’ din ir-referenza għandha tkun stabbilita mill-Istati Membri.2. L-Istati Membri għandhom jikkomunikaw lejn il-Kummissjoni t-test tad-dispożizzjonijiet tal-liġi nazzjonali li huma jadottaw fl-qasam koperta minn din id-Direttiva.L-Artikolu 4Din id-direttiva għandha tidħol fis-seħħ fil-jum tal-publikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 5Din id-Direttiva hija indirizzata lill-Istati Membri.Magħmula fi Brussel, it-28 ta’ Jannar 2002.Għal Parlament EwropewIl-PresidentP. CoxGħall-KunsillIl-PresidentJ. Piqué I Camps[1] ĠU C 120 E, ta' l-24.4.2001, p. 178.[2] ĠU C 140, tat-18.5.2000, p. 12.[3] L-Opinjoni tal-Parlament Ewropew ta’ l-4 ta’ ta’ Ottubru 2000 (ĠU C 178, tat-22.6.2001, p. 177), il-Pożizzjoni Komuni tal-Kunsill tad-19 ta’ Diċembru 2000 (ĠU C 36, tat-2.2.2001, p. 35), u d-Deċiżjoni tal-Parlament Ewropew tal-5 ta’ April 2001 (għadha mhix ippubblikat fil-Ġurnal Uffiċjali). Deċiżjoni tal-Parlament Ewropew tal-11 ta’ Diċembru 2001 u tad-19 ta’ Diċembru 2001.[4] ĠU L 86, tas-6.4.1979, p. 30. Id-Direttiva kif l-aħħar emendata permezz tad-Direttiva 2000/16/KE (ĠU L 105, tat-3.5.2000, p. 36).[5] ĠU L 265, tat-8.11.1995, p. 17. Id-Direttiva kif emendata permezz tad-Direttiva 1999/20/KE (ĠU L 80, tal-25.3.1999, p. 20).[6] ĠU L 193, tas-17.7.1991, p. 34. Id-Direttiva kif l-aħħar emendata permezz tad-Direttiva 98/67/KE (ĠU L 261, ta 'l-24.9.1998, p. 10).--------------------------------------------------


title: Direttiva Tal-kummissjoni tat-2 ta’ Mejju 1974 li tistipula kondizzjonijiet speċjali dwar il-preżenza ta’ Avena fatua fiż-żerriegħa tal-pjanta tal-għalf u taċ-ċereali

text:
Avviż Legali Importanti

|

31974L0268

Official Journal L 141 , 24/05/1974 P. 0019 - 0019 Finnish special edition: Chapter 3 Volume 6 P. 0005  Greek special edition: Chapter 03 Volume 10 P. 0220  Swedish special edition: Chapter 3 Volume 6 P. 0005  Spanish special edition: Chapter 03 Volume 7 P. 0214  Portuguese special edition Chapter 03 Volume 7 P. 0214

		Id-Direttiva Tal-Kummissjonitat-2 ta’ Mejju 1974li tistipula kondizzjonijiet speċjali dwar il-preżenza ta’ "Avena fatua" fiż-żerriegħa tal-pjanta ta’ l-għalf u taċ-ċereali(74/268/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva ta’ l-Kunsill ta’ l-14 ta’ Ġunju 1966, dwar il-bejgħ ta’ żerriegħa ta’ pjanti ta’ l-għalf [1] u dwar il-bejgħ ta’ żerriegħa taċ-ċireali [2], kif l-aħħar emendata bid-Direttiva tal-Kunsill ta’ l-11 ta’ Diċembru 1973 [3], u b’mod partikolari Artikolu 11 tagħha,Billi d-Direttivi fuq imsemmija stipulaw tolleranzi fir-rigward tal-preżenza ta’ l-Avena fatua fiż-żerriegħa tal-pjanta ta’ l-għalf u taċ-ċereali;Billi dawn it-tolleranzi jidhru għolja wisq fir-rigward ta’ ċerti ħtiġijiet, id-Direttivi fuq imsemmija, konsegwentement, jipprovdu għal immarkar addizzjonali fil-każ ta’ żerriegħa li tkun konformi ma’ kondizzjonijiet speċjali fir-rigward tal-preżenza ta’ l-Avena fatua;Billi l-kondizzjonijiet speċjali stipulati f’dan ir-rigward huma tali li jissodisfaw il-ħtiġijiet fuq imsemmija filwaqt li jieħdu kont ukoll tal-possibiltajiet għall-produzzjoni u kontroll taż-żerriegħa;Billi l-miżuri li hemm provdut dwarhom f’din id-Direttiva huma skond l-Opinjoni tal-Kumitat Permanenti dwar Żerriegħa u Materjal ta’ Propagazzjoni għall-Agrikoltura, Ortikoltura u Forestrija,ADOTTAT DIN ID-DIRETTIVA:Artikolu 1L-Istati Membri għandhom joħorġu meta jiġu mitluba ċ-ċertifikat uffiċjali li hemm provdut dwaru f’Artikolu 11 tad-Direttiva dwar il-bejgħ taż-żerriegħa tal-pjanta ta’ l-għalf:(a) fil-każ ta’ żerriegħa ta’ daqs ta’ mhux inqas minn dak ta’ qamħa, jekk kampjun ta’ mill-inqas 500 g, meħud skond id-dispożizzjonijiet ta’ Artikolu 7 tad-Direttiva fuq imsemmija, jkun ħieles mill-Avena fatua fil-ħin ta’ l-eżami uffiċjali;(b) fil-każ ta’ żerriegħa ta’ daqs iżgħar minn qamħa,- jekk il-prodott tar-raba’ jkun ħieles mill-Avena fatua fil-ħin li ssir spezzjoni uffiċjali ta’ l-għalqa mwettqa b’konformità mad-dispożizzjonijiet ta’ Anness I għad-Direttiva fuq imsemmija u jekk kampjun ta’ mill-inqas 100 g, meħud skond id-dispożizzjonijiet ta’ Artikolu 7 tad-Direttiva fuq imsemmija, jkun ħieles mill-Avena fatua fil-ħin ta’ l-eżami uffiċjali, jew- jekk kampjun ta’ mill-inqas 300 g, meħud skond id-dispożizzjonijiet ta’ Artikolu 7 tad-Direttiva fuq imsemmija, jkun ħieles mill-Avena fatua fil-ħin ta’ l-eżami uffiċjali.Artikolu 21. L-Istati Membri għandhom joħorġu ċ-ċertifikat uffiċjali li hemm provdut dwaru f’Artikolu 11 tad-Direttiva dwar il-bejgħ ta’ żerriegħa taċ-ċereali:- jekk il-prodott tar-raba’ jkun ħieles mill-Avena fatua fil-ħin li ssir spezzjoni uffiċjali ta’ l-għalqa mwettqa f’konformità mad-dispożizzjonijiet ta’ Anness I għad-Direttiva fuq imsemmija u jekk kampjun ta’ mill-inqas 1 kg, meħud skond id-dispożizzjonijiet ta’ Artikolu 7 tad-Direttiva fuq imsemmija, jkun ħieles mill-Avena fatua fil-ħin ta’ l-eżami uffiċjali,- jekk kampjun ta’ mill-inqas 3 kg, meħud skond id-dispożizzjonijiet ta’ Artikolu 7 tad-Direttiva fuq imsemmija, jkun ħieles mill-Avena fatua fil-ħin ta’ l-eżami uffiċjali.Artikolu 3L-Istati Membri jistgħu jistipulaw li ċ-ċertifikat uffiċjali jinħareġ biss f’każ wieħed mit-tnejn li hemm provdut dwarhom f’Artikolu 1(b) u Artikolu 2 rispettivament.Artikolu 4L-Istati Membri għandhom idaħħlu fis-seħħ mhux aktar tard mill-1 ta’ Lulju 1974 il-liġijiet, regolamenti jew dispożizzjonijiet amministrattivi neċessarji sabiex ikunu konformi ma’ din id-Direttiva. Minn issa ’l quddiem għandhom jinformaw lill-Kummissjoni, li għandha tinforma lill-Istati Membri l-oħra dwar l-istess.Artikolu 5Din id-Direttiva hija indirizzata lill-Istati Membri.Magħmul fi Brussel, fit-2 ta’ Mejju 1974.Għall-KummissjoniIl-PresidentFrançois-Xavier Ortoli[1] ĠU C 125, tal-11.7.1966, p. 2298/66.[2] ĠU C 125, tal-11.7.1966, p. 2309/66.[3] ĠU L 356, tas-27.12.1973, p. 79.--------------------------------------------------


title: Id-Direttiva tal-Kummissjoni 2000/81/KE tat-18 ta'Diċembru 2000 li temenda l-Annessi tad-Direttivi tal-Kunsill 86/362/KEE, 86/363/KEE u 90/642/KEE dwar l-iffissar ta' livelli massimi ta' residwi tal-pestiċidi fi u fuq iċ-ċereali, fl-oġġetti ta' l-ikel li ġejjin mill-annimali u f'ċerti prodotti li joriġinaw mill-pjanti, inklużi l-frott u l-ħxejjex, rispettivamentTest b'relevanza ŻEE

text:
Avviż Legali Importanti

|

32000L0081

Official Journal L 326 , 22/12/2000 P. 0056 - 0062

		Id-Direttiva tal-Kummissjoni 2000/81/KEtat-18 ta'Diċembru 2000li temenda l-Annessi tad-Direttivi tal-Kunsill 86/362/KEE, 86/363/KEE u 90/642/KEE dwar l-iffissar ta' livelli massimi ta' residwi tal-pestiċidi fi u fuq iċ-ċereali, fl-oġġetti ta' l-ikel li ġejjin mill-annimali u f'ċerti prodotti li joriġinaw mill-pjanti, inklużi l-frott u l-ħxejjex, rispettivament(Test b'relevanza ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunitajiet Ewropej,Wara li kkunsidrat id-Direttiva tal-Kunsill 86/362/KEE ta' l-24 ta’ Lulju 1986 dwar l-iffissar ta' livelli massimi għar-residwi tal-pestiċidi fiċ-ċereali u fuqhom [1], kif l-aħħar emendata bid-Direttiva 2000/58/KE [2], u b'mod partikolari l-Artikolu 10 tagħha,Wara li kkunsidrat id-Direttiva tal-Kunsill 86/363/KEE ta' l-24 ta' Lulju 1986 dwar l-iffissar tal-livelli massimi tar-residwi tal-pestiċidi fl-oġġetti ta' l-ikel u fuqhom li ġejjin mill-annimali [3], kif l-aħħar emendata mid-Direttiva 2000/58/KE, u b'mod partikolari l-Artikolu 10 tagħha,Wara li kkunsidrat id-Direttiva tal-Kunsill 90/642/KEE tas-27 Novembru 1990 dwar l-iffissar ta' livelli massimi tar-residwi tal-pestiċidi fuq ċerti prodotti li ġejjin mill-pjanti u ġo fihom inkluż il-frott u l-ħaxix [4], kif l-aħħar emendata mid-Direttiva 2000/58/KE, u b'mod partikolari l-Artikolu 7 tagħha,Wara li kkunsidrat id-Direttiva tal-Kunsill 91/414/KEE tal-15 Lulju 1991 rigward il-ħruġ fis-suq ta' prodotti għall-protezzjoni tal-pjanti [5], kif l-aħħar emendata mid-Direttiva tal-Kummissjoni 2000/68/KE [6], u b'mod partikolari l-Artikolu 4(1)(f) tagħha,Billi:(1) Is-sostanza attiva ġdida, spiroxamine, kienet inkluża fl-Anness I tad-Direttiva 91/414/KEE bid-Direttiva tal-Kummissjoni 1999/73/KE [7] għall-użu biss bħala fungiċida, bla ma speċifikat il-kondizzjonijiet speċifiċi li għandhom impatt fuq il-prodotti li jistgħu jkunu ttrattati bi prodotti għall-protezzjoni tal-pjanti li fihom l-ispiroxamine.(2) L-imsemmija inklużjoni fl-Anness I kienet ibbażata fuq il-valutazzjoni ta' l-informazzjoni mressqa rigward l-użu propost bħala fungiċida fuq iċ-ċereali u d-dwieli. L-informazzjoni li tirrigwarda l-użu fuq iċ-ċereali u d-dwieli tressqet minn ċerti Stati Membri bi qbil mal-ħtiġiet ta' l-Artikolu 4(1)(f) tad-Direttiva 91/414/KEE. L-informazzjoni disponibbli ġiet irriveduta u hija suffiċenti biex ikunu stabbiliti ċerti livelli massimi ta' residwi.(3) Meta l-ebda massimu Komunitarju tal-livell tar-residwi jew MRL proviżorju ma jeżisti, kull Stat Membru għandu jistabbilixxi livell massimu nazzjonali ta' livelli tar-residwi bi qbil ma' l-Artikolu 4(1)(f) tad-Direttiva 91/414/KEE qabel ma l-awtorizzazzjoni tkun tista' tingħata.(4) Ma' l-inklużjoni fl-Anness I tad-direttiva 91/414/KEE il-valutazzjoni teknika u xjentifika ta' l-ispiroxamine kienet ġiet finalizzata fit-12 ta' Mejju 1999 fil-format tar-rapport ta' reviżjoni tal-Kummissjoni għall-ispiroxamine. F'dan ir-rapport ta' reviżjoni l-inġestjoni aċċettabbli ta' kull jum (IAJ) ta' l-ispiroxamine kienet ġiet stabbilita bħala 0,025 mg/kg bw/kull jum. L-espożizzjoni tul ħajjithom kollha tal-konsumaturi tal-prodotti ta' l-ikel ittratti bl-ispiroxamine ġiet stmata u kkalkolata bi qbil mal-proċeduri u l-prattiċi wżati fil-Komunità Ewropea, billi ttieħed akkont tal-linji ta' gwida ppubblikati mill-Organizzazzjoni Dinjija tas-Saħħa [8] u ġie kkalkolat li l-livelli massimi ta' residwi stabbiliti f'din id-Direttiva ma jikkostitwux eċċessività ta' dan l-IAJ..(5) Effetti tossiċi akuti li jeħtieġu li wieħed jistabbilixxi referenza għal doża akuta ma ġewx innotati matul l-estimi u d-diskussjoni li saru qabel ma l-ispiroxamine kien imdaħħal fl-Anness 1 tad-Direttiva 91/414/KEE.(6) Fil-każ ta' ċerti prodotti agrikoli l-kondizzjonijiet għall-użu ta' l-ispiroxamine kienu diġà ġew definiti b'mod li jippermettu l-iffissar ta' ċerti livelli massimi definittivi ta' residwi.(7) Biex ikun assigurat li l-konsumatur jiġi protett biżżejjed milli jiġi espost għar-residwi fil-prodotti jew fuqhom li għalihom ma ngħatat l-ebda awtorizzazzjoni, hija ħaġa prudenti li jiġu stabbiliti livelli massimi proviżorji ta' residwi lejn il-limitu baxx ta' l-analiżi determinattiva għal dawk il-prodotti kollha koperti mid-Direttivi tal-Kunsill 86/362/KEE, 86/363/KEE and 90/642/KEE. Il-fatt li jiġu stabbiliti fuq livell Komunitarju dawn il-livelli massimi proviżorji ta' residwi ma jipprevenux lill-Istati Membri milli jistabbilixxu livelli massimi proviżorji ta' residwi ta' l-ispiroxamine bi qbil ma' l-Artikolu 4(1)(f) tad-Direttiva 91/414/KEE, u bi qbil ma' l-Anness VI tad-Direttiva 91/414/KEE, b'mod partikolari l-Parti B, is-sezzjoni 2.4.2.3 ta' dan l-Anness; erba' snin huma kkunsidrati perjodu ta' żmien biżżejjed biex jiġu stabbiliti l-biċċa l-kbira ta' l-użi l-oħrajn ta' l-ispiroxamine. Wara dak il-perjodu dawn il-livelli massimi proviżorji ta' residwi għandhom isiru definittivi.(8) Il-Komunità nnotifikat l-abbozz tad-Direttiva lill-Organizzazzjoni Dinjija tal-Kummerċ u l-kummenti li waslu ġew ikkunsidrati fl-iffinalizzar tad-Direttiva. Il-possibbiltà ta' l-iffissar tal-livelli massimi tar-residwi tollerati fl-importazzjoni fil-każ ta' taħlitiet speċifiċi ta' pestiċida ma' prodott sejra tkun eżaminata mill-Kummissjoni fuq il-bażi tas-sottomissjoni ta' l-informazzjoni aċċettabbli.(9) L-opinjonijiet tal-Kumitat Xjentifiku għall-Pjanti, b'mod partikolari l-pariri u r-rakkomandazzjonijiet li jirrigwardaw il-protezzjoni tal-konsumaturi tal-prodotti ta' l-ikel ittrattati bil-pestiċidi, kienu ġew meqjusa.(10) Din id-Direttiva hija bi qbil ma' l-opinjoni tal-Kumitat Permanenti dwar is-Saħħa tal-Pjanti,ADOTTAT DIN ID-DIRETTIVA:Artikolu 1Dan li ġej għandu jiżdied mal-parti A ta' l-Anness tad-Direttiva 86/362/KEE:"Residwi tal-pestiċida | Livell massimu f'mg/kg || |Spiroxamine | 0,3 | Xgħir u ħafur || 0,05 | Ċereali oħrajn |Artikolu 2Dan li ġej għandu jiżdied mal-parti B ta' l-Anness II tad-Direttiva 86/363/KEE:"Residwi tal-pestiċida | Livell massimu (mg/kg) || | |Ta' laħam inkluż ix-xaħam reparazzjonijiet ta' laħam, interjuri u xaħmijiet ta' l-animali kif elenkati fl-Anness I fil-Kodiċi NM 0201, 0202, 0203, 0204, 02050000, 0206, 0207, ex0208, 020900, 0210, 160100 and 1602, | Għall-ħalib u l-prodotti tal-ħalib elenkati fl-Anness I fil-Kodiċi NM 0401, 0402, 040500 u 0406 | Għall-bajd frisk bil-qoxra, għall-bajd ta' l-għasafar u l-isfra tal-bajd elenkati fl-Annessi fil- Kodiċi NM 040700 u 0408 |Aċidu ta' l-ispiroxamine carboxylic espress bħala spiroxamine | 0,2 ex0206 Fwied kliewi 0,05 Prodotti oħrajn | 0,02 | 0,05 |Artikolu 3Il-kontenut ta' l-Anness ta' din id-Direttiva għandu jiżdied ma' l-Anness II tad-Direttiva 90/642/KEE.Artikolu 41. Fil-każ ta' dawk il-prodotti agrikoli elenkati fl-Anness II tad-Direttivi 86/362/KEE, 86/363/KEE u 90/642/KEE dwar il-livelli massimi tar-residwi ta' l-ispiroxamine huma indikati bħala "(p)", dawn għandhom ifissru li huma proviżorji (p) skond id-dispożizzjonijiet ta' l-Artikolu 4(1)(f) tad-Direttiva 91/414/KEE.2. Erba' snin wara d-dħul fis-seħħ ta' din id-Direttiva, il-livelli massimi proviżorji tar-residwi għall-ispiroxamine fl-Annessi m'għandux jibqa' aktar proviżorju u għandu jsir definittiv fis-sens ta' l-Artikolu 4(1) tad-Direttiva 86/362/KEE u 86/363/KEE jew l-Artikolu 3 tad-Direttiva 90/642/KEE rispettivament.,Artikolu 51. Din id-Direttiva għandha tidħol fis-seħħ fl-20 jum li jiġi wara l-pubblikazzjoni tagħha fil-Ġurnal Uffiċjali tal-Komunitajiet Ewropej.2. L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva fl-1 ta' Lulju 2001 l-aktar tard. Huma għandhom jinfurmaw minnufih lill-Kummissjoni b'dan.3. Meta l-Istati Membri jadottaw dawn id-dispożizzjonijiet, dawn għandhom ikun fihom referenza għal din id-Direttiva jew ikunu akkumpanjati minn referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif din ir-referenza għandha ssir.Artikolu 6Din id-Direttiva hija indirizzata lill-Istati Membri.Magħmula fi Brussel, fit-18 ta' Diċembru 2000.Għall-KummissjoniDavid ByrneMembru tal-Kumissjoni[1] ĠU L 221, tas-7.8.1986, p. 37.[2] ĠU L 244, tad-29.9.2000, p. 78.[3] ĠU L 221, tas-7.8.1986, p. 43.[4] ĠU L 350, ta' l-14.12.1990, p. 71.[5] ĠU L 230, tad-19.8.1991, p. 1.[6] ĠU L 276, tat-28.10.2000, p. 41.[7] ĠU L 206, tal-5.8.1999, p. 16.[8] Linji ta' gwida biex jiġi previst il-konsum ta' residwi tal-pestiċidi (riveduti), ippreparati mill-Programm ta' l-Ikel/GEMS f'kollaborazzjoni mal-Kumitat Kodex dwar Residwi tal-Pestiċida, ippubblikati mill-Organizzazzjoni Dinjija tas-Saħħa 1997 (WHO/FSF/FOS97.7)--------------------------------------------------ANNESSGruppi u eżempji ta' prodotti individwali li għalihom japplikaw l-MRL | Residwi tal-pestiċidi u livelli massimi tar-residwi (mg/kg) |Spiroxamine |1.Frott frisk, imnixxef jew mhux imsajjar, ippreservat bil-friża, li ma jkunx hemm miżjud miegħu zokkor, ġewżi)FROTT TAĊ-ĊITRU (AGRUMI) | 0,05 |Tronġ | |Lumi | |Xkomb | |Mandolin (inkluża il-klementin u ibridi oħra) | |Larinġ | |Pomelos | |Oħrajn | |ii)LEWŻ TAS-SIĠAR (BIL-QOXRA JEW MINGĦAJRHA) | 0,05 |Lewż | |Ġewż tal-Brażil | |Ġewż tal-kaxxju | |Qastan | |Ġewż ta' l-Indji | |Ġellewż | |Makadamia | |Pekani | |Ġewż ta' l-arżnu (prinjoli) | |Pistaċċi | |Ġewż | |Oħrajn | |iii)FROTT TAL-POME (razza tat-tuffieħ) | 0,05 |Tuffieħ | |Lanġas | |Sfarġel | |Oħrajn | |iv)FROTT TA'L-GĦADMA | 0,05 |Berquq | |Ċirasa | |Ħawħ (inkluża n-nektarina u ibridi oħra ) | |Għanbaqar | |Oħrajn | |v)KUKKU U FROTT IRQIEQa)Għeneb tal-mejda u ta' l-inbid | 1 |Għeneb tal-mejda | |Għeneb ta' l-inbid | |b)Frawli (Minbarra dak selvaġġ) | 0,05 |c)Frott taż-żokk (minbarra dak selvaġġ | 0,05 |Tut | |Dewberries | |Loganberries | |Ċawsli | |Oħrajn | |d)Frott irqiq ieħor u kukku (apparti minn dak selvaġġ) | 0,05 |Qerqnin | |Cranberries | |Passolina (ħamra, sewda u bajda) | |Ribes | |Oħrajn | |e)Kukku selvaġġ u frott selvaġġ | 0,05 |vi)Mixxellanji | 0,05 |Avokado | |Banana | |Tamal | |Tin | |Kiwi | |Kumkwatt | |Litċi | |Mangi | |Żebbuġ | |Frott tal-passjoni | |Ananas | |Rummien | |Oħrajn | |2.Ħaxix, frisk jew mhux imsajjar, iffriżat jew xott. | 0,05 |i)GĦERUQ U TUBERIPitravi | |Żunnarija | |Krafes | |Għerq mustarda | |Artiċoks | |Zfunnarija bajda | |Għerq it-tursin | |Ravanell | |Salsafja | |Patata ħelwa | |Rapa Svediża | |Nevew | |Yam | |Oħrajn | |ii)ĦAXIX TAL-BASLATewm | |Basal | |Basal abjad | |Basal tar-rebbiegħa | |Oħrajn | |iii)ĦAXIX TAL-FROTTa)SolanaceaTadam | |Bżar | |Brunġiel | |Oħrajn | |b)Kukubriti - Qoxra li tittiekelĦjar | |Ħjar tal-pikles | |Qarabagħli | |Oħrajn | |c)Kukubriti - Qoxra li ma tittikilxBettiħ | |Ibieba tal-Qara' | |Dulliegħ | |Oħrajn | |d)Qamħirrum | |iv)BRASSIKAa)Brassika tal-fjuriBrokkli | |Pastard | |Oħrajn | |b)Brassika tar-rasBrussel sprouts | |Kaboċċi tar-ras | |Oħrajn | |c)Brassika mwerrqaKaboċċi ċiniżi | |Kale | |Oħrajn | |d)Kolrabi | |v)ĦAXIX TAL-WERQA U ĦWAWAR FRISKIa)Ħass u oħrajn similiKrexxuni | |Ħass tal-ħaruf | |Ħass | |Skarole | |Oħrajn | |b)Spinaċi u oħrajn similiSpinaċi | |Weraq tal-pitravi (chard) | |Oħrajn | |c)Krexxuni ta' l-ilma | |d)Witluf | |e)ĦwawarMaxxita | |Kurrat selvaġġ | |Tursin | |Weraq tal-krafes | |Oħrajn | |vi)ĦXEJJEX LEGUMINUŻI (TA' L-IMWIEŻET) (friski)Ful (bil-miżwed) | |Ful (bla miżwed) | |Piżelli (bil-miżwed) | |Piżelli (bla miżwed) | |Oħrajn | |vii)ĦAXIX TAZ-ZOKK ( frisk)Asparagus | |Karduni | |Krafes | |Bużbież | |Qaqoċċ | |Kurrat | |Rabarbru | |Oħrajn | |viii)FAQQIEGĦ (FUNGI)a)Faqqiegħ ikkultivat | |b)Faqqiegħ selvaġġ | |3.Ħaxix ta' l-imwieżet | 0,05 |Fażola | |Għads | |Piżelli | |Oħrajn | |4.Żrieragħ taż-żjut | 0,05 (p) (*) |Kittien | |Karawett | |Żerriegħa tal-peprin | |Ġunġlien | |Żerriegħa tal-ġirasol | |Żerriegħa tar-rapa | |Żerriegħa tas-Sojja | |Żerriegħa tal-mustarda | |Żeriegħa tal-qoton | |Oħrajn | |5.Patata | 0,05 |Patata tal-bikri | |Patata mwaħħra | |6.Té (weraq u żkuk imnixxfa, iffermentati jew mod ieħor, mill-weraq tal-Camellia sinensis) | 0,1 |7.Ħops (imnixxef), inklużi boċċi tal-ħops u trab mhux ikkonċentrat | 0,1 |--------------------------------------------------


title: Direttiva tal-Kummissjoni 2014/106/UE tal- 5 ta' Diċembru 2014 li temenda l-Annessi V u VI tad-Direttiva 2008/57/KE tal-Parlament Ewropew u tal-Kunsill dwar l-interoperabilità tas-sistema ferrovjarja fil-Komunità  Test b'rilevanza għaż-ŻEE

text:
               12.12.2014

               MT

               Il-Ġurnal Uffiċjali tal-Unjoni Ewropea

               L 355/42

         DIRETTIVA TAL-KUMMISSJONI 2014/106/UE
   tal-5 ta' Diċembru 2014
   li temenda l-Annessi V u VI tad-Direttiva 2008/57/KE tal-Parlament Ewropew u tal-Kunsill dwar l-interoperabilità tas-sistema ferrovjarja fil-Komunità
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2008/57/KE tal-Parlament Ewropew u tal-Kunsill tas-17 ta' Ġunju 2008 dwar l-interoperabilità tas-sistema ferrovjarja fil-Komunità (1), u b'mod partikolari l-Artikolu 30(3) tagħha,
   Billi:

               (1)

               Il-kamp ta' applikazzjoni u l-kontenut tad-dikjarazzjoni ta' verifika “KE” għas-sottosistemi għandhom jiġu definiti aħjar fl-Anness V tad-Direttiva 2008/57/KE. B'mod partikolari, ir-responsabbiltà tal-firmatarju ta' dikjarazzjoni bħal din għandha tiġi ddikjarata b'mod ċar.

               (2)

               Il-proċeduri li jikkonċernaw id-dikjarazzjoni ta' verifika fil-każ ta' modifiki ta' sottosistemi eżistenti u f'każ ta' verifiki addizzjonali mwettqa mill-korpi nnotifikati, għandhom jiġu ċċarati fl-Anness V tad-Direttiva 2008/57/KE;

               (3)

               L-għan tal-proċedura ta' verifika għas-sottosistemi għandu jiġi ċċarat fl-Anness VI tad-Direttiva 2008/57/KE. Barra minn hekk, il-prinċipji li jikkonċernaw il-proċedura ta' verifika f'każ ta' modifiki ta' sottosistemi eżistenti għandhom jiġu definiti fl-istess Anness.

               (4)

               Il-miżuri previsti f'din id-Direttiva huma skont l-opinjoni tal-Kumitat stabbilit skont l-Artikolu 29(1) tad-Direttiva 2008/57/KE.

         ADOTTAT DIN ID-DIRETTIVA:
   Artikolu 1
   L-Annessi V u VI tad-Direttiva 2008/57/KE qed jiġu sostitwiti bit-test stabbilit fl-Annessi I u II ta' din id-Direttiva rispettivament.
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva sa mhux aktar tard mill-1 ta' Jannar 2016. Huma għandhom minnufih jikkomunikaw lill-Kummissjoni t-test ta' dawk l-atti.
   Meta l-Istati Membri jadottaw dawk l-atti, dawn għandu jkun fihom referenza għal din id-Direttiva jew ikunu akkumpanjati b'tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b'din id-Direttiva.
   3.   L-obbligi għat-traspożizzjoni u l-implimentazzjoni ta' din id-Direttiva ma għandhomx japplikaw għar-Repubbika ta' Ċipru u r-Repubblika ta' Malta sakemm ma tiġix stabbilita sistema ferrovjarja fit-territorji tagħhom.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, il-5 ta' Diċembru 2014.

            Għall-Kummissjoni

            Il-President

         Jean-Claude JUNCKER

      (1)  ĠU L 191, 18.7.2008, p. 1.

      ANNESS I

            “ANNESS V
            DIKJARAZZJONI TA' VERIFIKA ‘KE’ TAS-SOTTOSISTEMI
            1.   DIKJARAZZJONI TA' VERIFIKA ‘KE’ TAS-SOTTOSISTEMI
            Id-dikjarazzjoni ta' verifika ‘KE’ ta' sottosistema hija dikjarazzjoni stabbilita mill-'applikant' skont it-tifsira tal-Artikolu 18 fejn jiddikjara fuq ir-responsabbiltà unika tiegħu, li s-sottosistema kkonċernata, li kienet suġġetta għall-proċeduri ta' verifika rilevanti, tissodisfa r-rekwiżiti tal-leġiżlazzjoni rilevanti tal-Unjoni, inkluża kwalunkwe regola nazzjonali rilevanti.
            Id-dikjarazzjoni ta' verifika ‘KE’ u d-dokumenti li jakkumpanjawha għandhom ikunu datati u ffirmati.
            Id-dikjarazzjoni ta' verifika ‘KE’ għandha tkun ibbażata fuq l-informazzjoni li tirriżulta mill-proċedura tal-verifika ‘KE’ għas-sottosistemi stabbilita fl-Anness VI. Għandha tinkiteb bl-istess lingwa tal-fajl tekniku li jakkumpanja d-dikjarazzjoni ta' verifika ‘KE’ u għandu jkollha fiha għall-inqas dan li ġej:

                        (a)

                        ir-referenza għal din id-Direttiva, it-TSIs u r-regoli nazzjonali applikabbli,

                        (b)

                        ir-referenza għat-TSI(s) jew il-partijiet tagħhom li għalihom ma tkunx ġiet eżaminata l-proċedura ta' verifika ‘KE’ u għar-regoli tekniċi nazzjonali li ġew applikati f'każ ta' deroga, l-applikazzjoni parzjali tat-TSIs għall-aġġornament jew għar-rinnovazzjoni, il-perjodu tranżitorju f'TSI jew f'każ speċifiku,

                        (c)

                        l-isem u l-indirizz tal-‘applikant’ skont it-tifsira tal-Artikolu 18 (filwaqt li jiġu speċifikati l-isem kummerċjali u l-indirizz sħiħ; fil-każ ta' rappreżentant awtorizzat, għandu jiġi speċifikat ukoll l-isem kummerċjali tal-entità kontraenti jew tal-manifattur),

                        (d)

                        deskrizzjoni qasira tas-sottosistema,

                        (e)

                        l-isem/l-ismijiet u l-indirizz(i) u n-numru/in-numri tal-identifikazzjoni tal-korp(i) notifikat(i) li jkunu wettqu l-verifika/il-verifiki ‘KE’ msemmija fl-Artikolu 18,

                        (f)

                        l-isem/l-ismijiet u l-indirizz(i) u n-numru/in-numri tal-identifikazzjoni tal-korp(i) notifikat(i) li jkunu wettqu l-valutazzjoni ta' konformità ma' regolamenti oħra li joriġinaw mit-Trattat,

                        (g)

                        l-isem/l-ismijiet u l-indirizz(i) tal-korp(i) maħtur(a) li jkunu wettqu l-verifika/il-verifiki ta' konformità mar-regoli nazzjonali msemmija fl-Artikolu 17(3),

                        (h)

                        l-isem u l-indirizz tal-korp(i) ta' valutazzjoni li stabbilixxa/stabbilixxew ir-rapporti tal-valutazzjoni tas-sikurezza relatati mal-użu tas-CSM dwar il-valutazzjoni tar-riskju fejn meħtieġ minn din id-Direttiva,

                        (i)

                        ir-referenzi tad-dokumenti li jinsabu fil-fajl tekniku li jakkumpanja d-dikjarazzjoni ta' verifika ‘KE’,

                        (j)

                        id-dispożizzjonijiet kollha rilevanti temporanji jew finali li għandhom jitħarsu mis-sottosistemi u b'mod partikolari, fejn ikun xieraq, kwalunkwe restrizzjoni jew kundizzjoni operatorja;

                        (k)

                        l-identità tal-firmatarju (jiġifieri l-persuna jew il-persuni fiżiċi awtorizzati li jiffirmaw id-dikjarazzjoni)

                  Meta ssir referenza fl-Anness VI għad-‘dikjarazzjoni ta' verifika intermedja’ (ISV), id-dispożizzjonijiet ta' din it-Taqsima għandhom japplikaw għal dik id-dikjarazzjoni.
            2.   DIKJARAZZJONI TA' VERIFIKA ‘KE’ TAS-SOTTOSISTEMI FIL-KAŻ TA' MODIFIKI
            F'każ ta' modifika, li mhijiex sostituzzjoni fil-qafas tal-manutenzjoni, ta' sottosistema koperta minn dikjarazzjoni tal-verifika ‘KE’, mingħajr preġudizzju għall-Artikolu 20, japplikaw id-dispożizzjonijiet li ġejjin.
            2.1.   Jekk l-entità li tintroduċi l-modifika turi li l-modifika ma taffettwax il-karatteristiċi bażiċi tad-disinn tas-sottosistema li huma rilevanti għall-konformità mar-rekwiżiti li jikkonċernaw il-parametri bażiċi:

                        (a)

                        l-entità li tintroduċi l-modifika għandha taġġorna r-referenzi tad-dokumenti li jinsabu fil-fajl tekniku li jakkumpanja d-dikjarazzjoni ta' verifika ‘KE’;

                        (b)

                        ma trid tiġi stabbilita l-ebda dikjarazzjoni tal-verifika ‘KE’ ġdida.

                  2.2.   Jekk l-entità li tintroduċi l-modifika turi li l-modifika taffettwa l-karatteristiċi bażiċi tad-disinn tas-sottosistema li huma rilevanti għall-konformità mar-rekwiżiti li jikkonċernaw xi parametri bażiċi:

                        (a)

                        l-entità li tintroduċi l-modifika għandha tistabbilixxi dikjarazzjoni ta' verifika ‘KE’ komplementari b'referenza għall-parametri bażiċi kkonċernati;

                        (b)

                        id-dikjarazzjoni ta' verifika ‘KE’ komplementari għandha tkun akkumpanjata b'lista ta' dokumenti tal-fajl tekniku oriġinali li jakkumpanja d-dikjarazzjoni ta' verifika ‘KE’ oriġinali, li ma jkunux aktar validi;

                        (c)

                        il-fajl tekniku li jakkumpanja d-dikjarazzjoni ta' verifika ‘KE’ għandu jinkludi prova li l-impatt tal-modifiki huwa limitat għall-parametri bażiċi msemmija fil-punt a);

                        (d)

                        id-dispożizzjonijiet tat-Taqsima 1 ta' dan l-Anness għandhom japplikaw mutatis mutandis għal din id-dikjarazzjoni tal-verifika ‘KE’ komplementari;

                        (e)

                        id-dikjarazzjoni tal-verifika ‘KE’ oriġinali għandha titqies valida għall-parametri bażiċi mhux ikkonċernati mill-modifika.

                  3.   DIKJARAZZJONI TAL-VERIFIKA ‘KE’ TAS-SOTTOSISTEMI FIL-KAŻ TA' VERIFIKI ADDIZZJONALI
            Dikjarazzjoni tal-verifika ‘KE’ ta' sottosistema tista' tiġi kkumplimentata fil-każ ta' verifiki addizzjonali mwettqa, b'mod partikolari meta tali verifiki addizzjonali huma meħtieġa għal awtorizzazzjoni addizzjonali għat-tqegħid fis-servizz. F'dan il-każ il-kamp ta'applikazzjoni tad-dikjarazzjoni komplementari għandu jkun limitat għall-kamp ta' applikazzjoni tal-verifiki addizzjonali.”

      ANNESS II

            “ANNESS VI
            PROĊEDURA TAL-VERIFIKA ‘KE’ GĦAS-SOTTOSISTEMI
            1.   PRINĊIPJI ĠENERALI
            ‘Verifika KE’ tfisser proċedura mwettqa mill-applikant skont it-tifsira tal-Artikolu 18 biex turi li r-rekwiżiti tal-leġiżlazzjoni rilevanti tal-Unjoni, inkluża kwalunkwe regola nazzjonali rilevanti li għandha x'taqsam ma' sottosistema, ikunu ġew issodisfati u s-sottosistema tista' tiġi awtorizzata biex titqiegħed fis-servizz.
            2.   ĊERTIFIKAT TA' VERIFIKA MAĦRUĠ MINN KORP NOTIFIKAT
            2.1.   Introduzzjoni

            Għall-finijiet ta' din id-Direttiva, il-verifika b'referenza għat-TSIs hija l-proċedura li permezz tagħha korp notifikat jiċċekkja u jiċċertifika li s-sottosistema tikkonforma mal-ispeċifikazzjonijiet tekniċi rilevanti għall-interoperabbiltà (TSI).
            Dan huwa mingħajr preġudizzju għall-obbligi tal-entità kontraenti jew tal-manifattur (jiġifieri l-applikant skont l-Artikolu 18) li jikkonforma mal-leġiżlazzjoni applikabbli l-oħra li toriġina mit-Trattat, inkluża kwalunkwe verifika mill-korpi tal-valutazzjoni meħtieġa mil-leġiżlazzjoni l-oħra.
            2.2.   Dikjarazzjoni ta' verifika intermedja (ISV)

            2.2.1.   Prinċipji

            Fuq talba tal-entità kontraenti jew tal-manifattur (jiġifieri l-applikant skont it-tifsira tal-Artikolu 18), il-verifiki jistgħu jsiru għal partijiet ta' sottosistema jew jistgħu jkunu limitati għal ċerti stadji tal-proċedura ta' verifika. F'dawn il-każijiet, ir-riżultati tal-verifika jistgħu jiġu ddokumentati f'‘dikjarazzjoni ta' verifika intermedja’ (ISV) maħruġa mill-korp notifikat magħżul mill-entità kontraenti jew mill-manifattur (jiġifieri l-applikant skont it-tifsira tal-Artikolu 18).
            L-ISV trid tirreferi għat-TSIs li magħhom ġiet evalwata l-konformità.
            2.2.2.   Partijiet tas-sottosistema

            L-applikant skont it-tifsira tal-Artikolu 18 jista' japplika għal ISV għal kull parti li fiha jiddeċiedi li jaqsam is-sottosistema. Kull parti għandha tiġi ċċekkjata f'kull stadju kif stabbilit fil-punt 2.2.3.
            2.2.3.   L-istadji tal-proċedura ta' verifika

            Is-sottosistema, jew ċerti partijiet tas-sottosistema, għandhom jiġu ċċekkjati f'kull wieħed minn dawn l-istadji:

                        (a)

                        id-disinn globali,

                        (b)

                        il-produzzjoni: il-kostruzzjoni, inklużi, b'mod partikolari, l-attivitajiet ta' inġinerija ċivili, il-manifattura, l-assemblaġġ tal-kostitwenti u l-aġġustament globali,

                        (c)

                        l-ittestjar finali.

                  L-applikant (skont it-tifsira tal-Artikolu 18) jista' japplika għal ISV għall-istadju ta' disinn (inklużi t-testijiet tat-tip) u għall-istadju ta' produzzjoni għas-sottosistema kollha jew għal kull parti li fiha l-applikant jiddeċiedi li jaqsamha (ara l-paragrafu 2.2.2).
            2.3.   Ċertifikat ta' verifika

            2.3.1.   Il-korpi notifikati responsabbli għall-verifika jevalwaw id-disinn, il-produzzjoni u l-ittestjar finali tas-sottosistema u jfasslu ċ-ċertifikat tal-verifika maħsub għall-entità kontraenti jew għall-manifattur (jiġifieri l-applikant skont it-tifsira tal-Artikolu 18), li min-naħa tiegħu jfassal id-dikjarazzjoni tal-verifika ‘KE’. Iċ-ċertifikat tal-verifika jrid jirreferi għat-TSIs li magħhom ġiet evalwata l-konformità.
            Meta sottosistema ma tiġix evalwata għall-konformità tagħha mat-TSI(s) kollha rilevanti (pereżempju fil-każ ta' deroga, applikazzjoni parzjali tat-TSIs għal aġġornament jew tiġdid, perjodu tranżitorju f'TSI jew każ speċifiku), iċ-ċertifikat tal-verifika għandu jagħti r-referenza preċiża għat-TSI(s) jew il-partijiet tagħhom li l-konformità tagħhom ma ġietx eżaminata mill-korp notifikat matul il-proċedura tal-verifika.
            2.3.2.   Fejn ikunu nħarġu ISV, il-korp notifikat responsabbli għall-verifika tas-sottosistema jqis dawn l-ISV u, qabel ma joħroġ iċ-ċertifikat tal-verifika tiegħu:

                        (a)

                        jivverifika li l-ISV ikopru b'mod korrett ir-rekwiżiti rilevanti tat-TSI(s),

                        (b)

                        jiċċekkja l-aspetti kollha li mhumiex koperti mill-ISV, u

                        (c)

                        jiċċekkja l-ittestjar finali tas-sottosistema kollha kemm hi.

                  2.3.3.   Fil-każ ta' modifika ta' sottosistema diġà koperta minn ċertifikat ta' verifika, il-korp notifikat għandu jwettaq biss dawk l-eżamijiet u t-testijiet li huma rilevanti u meħtieġa, jiġfieri l-valutazzjoni għandha tikkonċerna biss il-partijiet tas-sottosistema li huma mibdula u l-interfaċċi tagħhom mal-partijiet mhux mibdula tas-sottosistema.
            2.3.4.   Kull korp notifikat mibdul involut fil-verifika ta' sottosistema għandu jħejji fajl tekniku skont l-Artikolu 18(3) li jkopri l-ambitu tal-attivitajiet tiegħu.
            2.4.   Il-fajl tekniku li jakkumpanja d-dikjarazzjoni ta' verifika KE

            Il-fajl tekniku li jakkumpanja d-dikjarazzjoni ta' verifika KE għandu jiġi kkompilat mill-applikant (skont it-tifsira tal-Artikolu 18) u għandu jinkludi dan li ġej:

                        (a)

                        il-karatteristiċi tekniċi marbuta mad-disinn li jinkludu disinji ġenerali u dettaljati konformi mal-eżekuzzjoni, dijagrammi elettriċi u idrawliċi, dijagrammi ta' ċirkwiti kkontrollati, deskrizzjoni ta' sistemi għall-ipproċessar ta' dejta u sistemi awtomatiċi sal-livell ta' dettall biżżejjed għad-dokumentazzjoni tal-verifika tal-konformità mwettqa, dokumentazzjoni dwar l-operat u l-manutenzjoni, eċċ., rilevanti għas-sottosistema kkonċernata,

                        (b)

                        lista ta' kostitwenti tal-interoperabbiltà, kif imsemmija fl-Artikolu 5(3)(d), inkorporati fis-sottosistema,

                        (c)

                        il-fajls tekniċi msemmija fl-Artikolu 18(3) ikkompilati minn kull wieħed mill-korpi notifikati involuti fil-verifika tas-sottosistema, li għandhom jinkludu:

                                    —

                                    kopji tad-dikjarazzjonijiet ta' konformità ‘KE’ u fejn applikabbli d-dikjarazzjonijiet ‘KE’ tal-idoneità għall-użu stabbiliti għall-kostitwenti tal-interoperabbiltà msemmija fl-Artikolu 5(3)(d) u akkumpanjati, fejn ikun xieraq, b'noti tal-kalkolu li jikkorrispondu magħhom u kopja tar-rekords tat-testijiet u l-eżamijiet li jkunu saru mill-korpi notifikati fuq il-bażi ta' speċifikazzjonijiet tekniċi komuni,

                                    —

                                    fejn tkun disponibbli, l-ISV li takkumpanja ċ-ċertifikat ta' verifika, inkluż ir-riżultat tal-verifika mill-korp notifikat tal-validità tal-ISV,

                                    —

                                    iċ-ċertifikat tal-verifika, akkumpanjat b'noti ta' kalkolu korrispondenti u ffirmat mill-korp notifikat responsabbli għall-verifika, li jiddikjara li s-sottosistema tikkonforma mar-rekwiżiti tat-TSI(s) rilevanti u jsemmi xi riservi rreġistrati matul l-operat tal-attivitajiet u mhux irtirati; iċ-ċertifikat tal-verifika għandu jkollu miegħu wkoll ir-rapporti tal-ispezzjoni u tal-verifika mfassla mill-istess korp b'rabta mal-ħidma tiegħu, kif speċifikat fil-punti 2.5.2 u 2.5.3,

                        (d)

                        iċ-ċertifikati tal-verifika maħruġa skont leġiżlazzjoni oħra li toriġina mit-Trattat,

                        (e)

                        meta tkun meħtieġa l-verifika tal-integrazzjoni sikura skont l-Artikolu 15, il-fajl tekniku rilevanti għandu jinkludi r-rapport(i) tal-assessuri dwar il-metodi komuni ta' sikurezza (CSM) dwar il-valutazzjoni tar-riskju msemmija fl-Artikolu 6(3) tad-Direttiva 2004/49/KE.

                  2.5.   Sorveljanza minn korpi notifikati

            2.5.1.   Il-korp notifikat responsabbli biex jiċċekkja l-produzzjoni għandu jkollu aċċess permanenti għas-siti tal-bini, il-workshops tal-produzzjoni, iż-żoni tal-ħażna u, fejn ikun xieraq, il-faċilitajiet tal-prefabbrikazzjoni jew tal-ittestjar u, b'mod aktar ġenerali, l-istabbilimenti kollha li huwa jqis meħtieġa għall-ħidma tiegħu. Il-korp notifikat għandu jirċievi mill-entità kontraenti jew mill-manifatturi (jiġifieri l-applikant skont it-tifsira tal-Artikolu 18) id-dokumenti kollha meħtieġa għal dak l-iskop u, b'mod partikolari, il-pjanijiet ta' implimentazzjoni u d-dokumentazzjoni teknika rigward is-sottosistema.
            2.5.2.   Il-korp notifikat responsabbli biex jiċċekkja l-implimentazzjoni għandu jwettaq verifiki perjodikament biex jikkonferma l-konformità mat-TSI(s) rilevanti. Dan għandu jipprovdi rapport tal-verifika lil dawk responsabbli għall-implimentazzjoni. Il-preżenza tiegħu tista' tkun meħtieġa f'ċerti stadji tal-operazzjonijiet tal-bini.
            2.5.3.   Barra minn hekk, il-korp notifikat jista' jżur għall-għarrieda l-post tax-xogħol jew il-workshops tal-produzzjoni. Waqt żjarat bħal dawn, il-korp notifikat jista' jwettaq verifiki kompleti jew parzjali. Dan għandu jipprovdi rapport ta' spezzjoni lil dawk responsabbli għall-implimentazzjoni u, jekk ikun xieraq, rapport tal-verifika.
            2.5.4.   Il-korp notifikat għandu jkun kapaċi jimmonitorja sottosistema li fuqha jiġi mmuntat kostitwent tal-interoperabilità sabiex tiġi vvalutata, fejn meħtieġ mit-TSI korrispondenti, l-idoneità tagħha għall-użu fl-ambjent ferrovjarju li huwa maħsub li tintuża fih.
            2.6.   Sottomissjoni

            Kopja tal-fajl tekniku li jakkumpanja d-dikjarazzjoni ta' verifika KE trid tinżamm mill-manifattur jew mill-entità kontraenti (jiġifieri mill-applikant skont it-tifsira tal-Artikolu 18) tul il-ħajja operattiva kollha tas-sottosistema. Din għandha tintbagħat lil kwalunkwe Stat Membru li jitlob dan.
            Id-dokumentazzjoni mressqa għal applikazzjoni għal awtorizzazzjoni għat-tqegħid fis-servizz għandha tiġi ppreżentata lill-awtorità ta' sikurezza nazzjonali tal-Istat Membru fejn tintalab l-awtorizzazzjoni. L-awtorità ta' sikurezza nazzjonali tista' titlob li parti(jiet) mid-dokumenti ppreżentati flimkien mal-awtorizzazzjoni tiġi/jiġu tradotta/tradotti għal-lingwa tagħha stess.
            2.7.   Pubblikazzjoni

            Kull korp notifikat għandu perjodikament jippubblika l-informazzjoni rilevanti rigward:

                        (a)

                        it-talbiet tal-verifika u ISV li rċieva,

                        (b)

                        it-talba għal valutazzjoni tal-konformità u l-idoneità għall-użu tal-ICs,

                        (c)

                        l-ISV maħruġa jew miċħuda,

                        (d)

                        iċ-ċertifikati ta' konformità u ċ-ċertifikati ‘KE’ għall-idoneità għall-użu, maħruġa jew miċħuda,

                        (e)

                        iċ-ċertifikati tal-verifika maħruġa jew miċħuda.

                  2.8.   Lingwa

            Il-fajls u l-korrispondenza marbuta mal-proċedura tal-verifika ‘KE’ għandhom jinkitbu b'lingwa uffiċjali tal-Unjoni tal-Istat Membru li fih l-entità kontraenti jew il-manifatturi (jiġifieri l-applikant skont it-tifsira tal-Artikolu 18) huma stabbiliti jew b'lingwa uffiċjali tal-Unjoni aċċettata mill-entità kontraenti jew mill-manifatturi (jiġifieri l-applikant skont it-tifsira tal-Artikolu 18).
            3.   ĊERTIFIKAT TA' VERIFIKA MAĦRUĠ MINN KORP NOTIFIKAT
            3.1.   Introduzzjoni

            Fil-każ fejn japplikaw ir-regoli nazzjonali, il-verifika għandha tinkludi proċedura li biha l-korp maħtur skont it-tielet sottoparagrafu tal-Artikolu 17(3), (il-korp maħtur) jiċċekkja u jiċċertifika li s-sottosistema tikkonforma mar-regoli nazzjonali nnotifikati skont l-Artikolu 17(3) għal kull Stat Membru li fih hu maħsub li jiġi awtorizzat it-tqegħid fis-servizz tas-sottosistema.
            3.2.   Ċertifikat ta' verifika

            Il-korp maħtur ifassal iċ-ċertifikat ta' verifika maħsub għall-entità kontraenti jew għall-manifatturi (jiġifieri l-applikant skont it-tifsira tal-Artikolu 18).
            Iċ-ċertifikat għandu jinkludi referenza preċiża għar-regola/regoli nazzjonali li l-konformità tagħhom ġiet eżaminata mill-korp maħtur fil-proċess ta' verifika.
            Fil-każ ta' regoli nazzjonali relatati mas-sottosistemi li jifformaw vettura, il-korp maħtur għandu jaqsam iċ-ċertifikat f'żewġ partijiet, parti waħda tkun tinkludi r-referenzi għal dawk ir-regoli nazzjonali relatati b'mod strett mal-kompatibbiltà teknika bejn il-vettura u n-netwerk ikkonċernat, u l-parti l-oħra tkun tinkludi r-referenzi għar-regoli nazzjonali l-oħra kollha.
            3.3.   Fajl tekniku

            Il-fajl tekniku kkompilat mill-korp maħtur u li jakkumpanja ċ-ċertifikat ta' verifika fil-każ ta' regoli nazzjonali għandu jiġi inkluż fil-fajl tekniku li jakkumpanja d-dikjarazzjoni ta' verifika ‘KE’ msemmi fil-punt 2.4 u għandu jkun fih id-dejta teknika rilevanti għall-valutazzjoni tal-konformità tas-sottosistema mar-regoli nazzjonali.
            3.4.   Lingwa

            Il-fajls u l-korrispondenza marbuta mal-proċedura tal-verifika ‘KE’ għandhom jinkitbu b'lingwa uffiċjali tal-Unjoni tal-Istat Membru li fih l-entità kontraenti jew il-manifatturi (jiġifieri l-applikant skont it-tifsira tal-Artikolu 18) huma stabbiliti jew b'lingwa uffiċjali tal-Unjoni aċċettata mill-entità kontraenti jew mill-manifatturi (jiġifieri l-applikant skont it-tifsira tal-Artikolu 18).
            4.   VERIFIKA TAL-PARTIJIET TAS-SOTTOSISTEMI SKONT L-ARTIKOLU 18(5)
            Jekk irid jinħareġ ċertifikat tal-verifika għal ċerti partijiet ta' sottosistema, id-dispożizzjonijiet għal dan l-Anness għandhom japplikaw mutatis mutandis għal dawk il-partijiet.”


title: Id-Direttiva tal-Kummisjoni 2000/58/KE tat-22 ta’ Settembru 2000 li temenda l-Annessi li jinsabu mad-Direttivi tal-Kunsill 86/362/KEE, 86/363/KEE u 90/642/KEE dwar l-iffissar tal-livelli massimi tal-residwi tal-pestiċidi fi u fuq iċ-ċereali, l-għalf ta’ l-oriġini mill-annimal u ċerti prodotti ta’ l-oriġini mill-pjanti, inklużi rispettivament il-frott u l-ħxejjexTest b'rilevanza ŻEE

text:
Avviż Legali Importanti

|

32000L0058

Official Journal L 244 , 29/09/2000 P. 0078 - 0083

		Id-Direttiva tal-Kummisjoni 2000/58/KEtat-22 ta’ Settembru 2000li temenda l-Annessi li jinsabu mad-Direttivi tal-Kunsill 86/362/KEE, 86/363/KEE u 90/642/KEE dwar l-iffissar tal-livelli massimi tal-residwi tal-pestiċidi fi u fuq iċ-ċereali, l-għalf ta’ l-oriġini mill-annimal u ċerti prodotti ta’ l-oriġini mill-pjanti, inklużi rispettivament il-frott u l-ħxejjex(Test b'rilevanza ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 86/362/KEE ta’ l-24 ta’ Lulju 1986 dwar l-iffissar tal-livelli massimi tar-residwi tal-pestiċidi fi u fuq iċ-ċereali [1], kif l-aħħar emendata bid-Direttiva tal-Kummissjoni 2000/48/KE [2], u b’mod partikolari l-Artikolu 10 tagħha,Wara li kkunsidrat id-Direttiva tal-Kunsill 86/363/KEE ta’ l-24 ta’ Lulju 1986 dwar l-iffissar tal-livelli massimi tar-residwi tal-pestiċidi fi u fuq l-għalf ta’ l-oriġini mill-annimal [3], kif l-aħħar emendata bid-Direttiva tal-Kummissjoni 2001/42/KE [4], u b’mod partikolari l-Artikolu 10 tagħha,Wara li kkunsidrat id-Direttiva tal-Kunsill 90/642/KEE tas-27 ta’ Novembru 1990 dwar l-iffissar tal-livelli massimi tar-residwi tal-pestiċidi fi u fuq ċerti prodotti ta’ l-oriġini mill-pjanti inklużi l-frott u l-ħxejjex [5], kif l-aħħar emendata bid-Direttiva 2001/57/KE [6], u b’mod partikolari l-Artikolu 7 tagħha,Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid ta’ prodotti tal-protezzjoni tal-pjani fis-suq [7], kif l-aħħar emendata bid-Direttiva tal-Kummissjoni 2001/10/KE [8], u b’mod partikolari l-Artikolu 4(1)(f) tagħha,Billi:(1) Is-sustanza attiva ġdida, krexosim-methyl, kienet inkluża fl-Annes I tad-Direttiva 91/414/KEE bid-Direttiva tal-Kummissjoni 1999/1/KE [9], għall-użu biss bħala fuġiċidi, mingħajr ma tispeċifika l-kondizzjonijiet partikolari li għandhom impatt fuq l-uċuħ tar-raba’ li jistgħu jkunu ttrattati bi prodotti għall-protezzjoni tal-pjanti li fihom krexosim-methyl.(2) L-imsemmija inklużjoni fl-Anness I kienet ibbażata fuq estimi tat-tagħrif mibgħut dwar l-użu propost bħala fuġiċida fuq ċereali, frott pome (tip tat-tuffieħ) u dwieli. L-informazzjoni li tirrigwardja l-użu ieħor kienet mibgħuta minn ċerti Stati Membri skond il-ħtiġijiet ta’ l-Artikolu 4(1)(f) tad-Direttiva 91/414/KEE. L-informazzjoni disponibbli kienet irreveduta u hija suffiċjenti biex ikunu stabbiliti ċerti livelli massimi tar-residwi.(3) Meta ma jeżisti l-ebda livell massimu tal-Komunità tar-residwi jew MRL provviżjonali, l-Istati Membri għandhom jistabbilixxu livell nazzjonali provviżorju massimu ta’ residwi bi qbil ma’ l-Artikolu 4(1)(f) tad-Direttiva 91/414/KEE. L-informazzjoni disponibbli kienet irriveduta u hija suffiċjenti biex ikunu stabbiliti ċerti livelli massimi ta' residwi.(4) Bl-inklużjoni fl-Anness I tad-Direttiva 91/414/KEE l-evalwazzjoni teknika u xjentifika ta’ kresoxim methyl ġiet iffinalizzata fis-16 ta’ Ottubru 1998 fil-format ta’ rapport tal-Kummissjoni ta’ reviżjoni għall-kresoxim methyl. F’dan ir-rapport ta’ reviżjoni d-doża ta’ kuljum (ADI) aċċettabbli għall-kresoxim methyl kienet iffissata bħala 0,4 mg/kg bw. L-esponiment tul il-medda tal-ħajja ta’ konsumaturi ta’ prodotti ta’ l-ikel ittrattati bil-kresoxim methyl ġiet estimata u evalwata bi qbil mal-proċeduri u l-prattiċi użati fil-Komunità Ewropea, waqt li ngħata akkont tal-linji ta’ gwida ppubblikati mill-Organizzazzjoni Dinjija tas-saħħa [10] u ġie kkalkolat li l-livell massimu ta’ residwi stabbilit f’din id-Direttiva ma jagħtix lok li jinqabżu dawk ta’ dan l-ADI.(5) Effetti akuti tossiċi li jeħtieġu l-iffissar ta’ doża akuta ta’ referenza ma ġewx innotati matul l-evalwazzjoni u d-diskussjoni li ppreċediet l-inklużjoni ta’ kresoxim methyl fl-Anness I tad-Direttiva 91/414/KEE.(6) Għal ċerti prodotti agrikoli l-kondizzjonijiet ta’ l-użu għall-kresoxim methyl kienu diġà definiti b’mod li jippermetti l-istabbilar ta’ livelli definittivi massimi ta’ residwi.(7) Biex ikun assigurat li l-konsumatur ikun protett kif xieraq mill-esponiment għar-residwi fi jew fuq il-prodotti li għalihom ma tkun ingħatat l-ebda awtorizzazzjoni, huwa prudenti li jkunu stabbiliti livelli proviżorji massimi ta’ residwi fil-limitu l-aktar baxx ta’ stabbillar analitiku għal dawk il-prodotti kollha koperti bid-Direttivi 86/362/KEE, 86/363/KEE u 90/642/KEE. L-iffissar fil-livell tal-Komunità ta’ livelli massimi proviżorji ta’ residwi ma jżommux lill-Istati Membri milli jistabbilixxu livelli massimi proviżorji għall-residwi tal-kresoxim methyl bi qbil mal-Artikolu 4(1)(f) tad-Direttiva 91/414/KEE u bi qbil mal-Anness VI tad-Direttiva 91/414/KEE b’mod partikolari l-Parti B, s-Sezzjoni 2.4.2.3 li tinsab ma’ dan l-Anness. Erba’ snin huma meqjusa bħala perjodu suffiċjenti ta’ żmien li matulu għandu jkun stabbilit ħafna aktar użu għall-kresoxim methyl. Wara dak il-perjodu dawn il-livelli massimi proviżorji ta’ residwi għandhom isiru definittivi;(8) L-imsieħba kummerċjali tal-Komunità kienu ġew ikkonsultati dwar il-livelli stabbiliti f’din id-Direttiva permezz ta’ l-Organizzazzjoni Dinjija tal-Kummerċ u l-kummenti tagħhom dwar dawn il-livelli ġew ikkunsidrati. Il-possibbiltà li tkun stabbilita tolleranza dwar livelli massimi ta’ l-importazzjoni tar-residwi għall-pestiċidi/kombinazzjonijiet ta’ uċuħ tar-raba’ speċifiċi għandha tiġi eżaminata mill-Kummisjoni fuq il-bażi tas-sottomissjonijiet ta’ tagħrif aċċettabbli.(9) L-opinjonijiet tal-Kumitat Xjentifiku għal-Pjanti, b’mod partikolari l-parir u r-rakkomandazzjonijiet li jikkonċernaw il-protezzjoni tal-konsumaturi ta’ prodotti ta’ l-ikel ittrattati bil-pestiċidi, kien ingħata akkont tagħhom.(10) Din id-Direttiva hija bi qbil ma’ l-opinjoni tal-Kumitat Permanenti dwar is-Saħħa tal-Pjanti,ADOTTAT DIN ID-DIRETTIVA:L-Artikolu 1Dan li ġej għandu jiżdied mal-Parti A ta’ l-Anness II tad-Direttiva 86/362/KEE:Residwi tal-pestiċidi | Livell massimu f'mg/kg || |Kresoxim Methyl | 0,05 [11] [12] | ċereali |L-Artikolu 2Dan li ġej għandu jiżdied mal-Parti ta’ l-Anness II tad-Direttiva 86/363/KEE:Residwi tal-pestiċidi | Livell massimu f'mg/kg || |Kresoxim methyl (fdal 490M9 [15] għall-ħalib u 490 M 1 [16] għall-laħam, fwied, xaħam u kliewi espressi bħala kresoxim methyl) | 0,05 [13] [14] | Ħalib |0,02 [13] [14] | Laħam, fwied, xaħam |0,05 [14] | Kliewi |Kresoxim methyl | 0,02 [13] [14] | Bajd |L-Artikolu 3Il-livelli massimi ta’ residwi għall-kresoxim methyl fl-Anness ta’ din id-Direttiva huma miżjuda ma’ l-Anness II tad-Direttiva 90/642/KEE.L-Artikolu 41. Meta l-livelli massimi ta’ residwi għall-kresoxim methyl huma indikati bħala "(p)", dan ifisser li huma proviżorji (p) bi qbil mad-dispożizzjonijiet ta’ l-Artikolu 4(1)(f) tad-Direttiva 91/414/KEE.2. Erba’ snin wara d-dħul fis-seħħ ta’ din id-Direttiva, il-livelli proviżorji massimi ta’ residwi għall-kresoxim methyl fl-Annessi ma jibqgħux proviżorji u jsiru definittivi fis-sens ta’ l-Artikolu 4(1) tad-Direttivi 86/362/KEE u 86/363/KEE jew l-Artikolu 3 tad-Direttiva 90/642/KEE rispettivament.L-Artikolu 5Din id-Direttiva għandha tidħol fis-seħħ fl-20 jum li jiġi wara dak li fih tkun ippublikata fil-Ġurnal Uffiċjali tal-Komunitajiet Ewropej.L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva sal-31 ta’ Marzu 2001 l-aktar tard. Għandhom jinfurmaw minnufih lill-Kummissjoni dwar dan.Għandhom japplikaw dawk id-dispożizzjonijiet mill-1 ta’ April 2001.Meta l-Istati Membri jadottaw dawn id-dispożizzjonijiet, għandu jkun fihom referenza għal din id-Direttiva jew għandhom ikunu akkumpanjati b’dik ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir dik ir-referenza.L-Artikolu 6Din id-Direttiva hija indirizzata lill-Istati Membri.Magħmula fi Brussel, it-22 ta’ Settembru 2000.Għall-KummissjoniDavid ByrneMembru tal-Kummissjoni[1] ĠU L 221, tas-7.8.1986, p. 37.[2] ĠU L 197, tat-3.8.2000, p. 26.[3] ĠU L 221, tas-7.8.1986, p. 43.[4] ĠU L 158, tat-30.6.2000, p. 51.[5] ĠU L 350, ta' l-14.12.1990, p. 71.[6] Ara l-paġna 76 ta’ dan il-Ġurnal Uffiċjali.[7] ĠU L 230, tad-19.8.1991, p. 1.[8] ĠU L 57, tat-2.3.2000, p. 28.[9] ĠU L 21, tat-28.1.1999, p. 21.[10] Il-linji ta’ gwida biex titbassar id-doża tad-dieta mittiekla tar-residwi tal-pestiċidi (riveduta), imħejjija mill-GEMS/Programm ta’ l-Ikel b’kollaborazzjoni mal-Kumitat Codex dwar ir-Residwi tal-Pestiċidi, ippublikati mill-Organizzazzjoni Dinjija tas-Saħħa 1997 (WHO/FSF/FOS/97.7)[11] Jindika l-limitu l-baxx ta' l-istabbillar analitiku.[13] Jindika l-limitu l-baxx ta' l-istabbillar analitiku.[15] 490M9 = 2-[2-(4-hydroxy-2-methylphenoxymethyl)phenyl]-2-methoxy-imino-aċidu aċetiku.[16] 490M1 = 2-methoxyimino-2-[2-(otolyloxymethyl)phenyl]acetic acid.--------------------------------------------------ANNESSGruppi u eżempji ta' prodotti individwali li għalihom japplikaw l-MRL | Residwi tal-pestiċidi u livelli massimi tar-residwi |Kresoxim methyl |1.Frott, frisk, imnixxef jew mhux imsajjar, ippreżervat bl-iffriżar, li ma jkunx fih zokkor miżjud; ġewżi)FROTT TAĊ-ĊITRU (Agrumi) | 0,05 [2] [1] |Tronġiet | |Lumi | |Xkomp | |Mandolina (inklużi klementini jew ibridi oħra) | |Larinġ | |Pomelos | |Oħrajn | |ii)ĠEWŻ TAS-SIĠAR (imqaxxra jew le) | 0,1 [2] [1] |Lewż | |Ġewż tal-Brażil | |Ġewż tal-kexju | |Qastan | |Ġewż ta' l-Indi | |Ġellewż | |Makadamia | |Peckni | |Ġews ta' l-Arżnu (prinjoli) | |Pistaċċi | |Ġewż | |Oħrajn | |iii)FROTT TIP TAT-TUFFIEĦ | 0,2 [2] |Tuffieħ | |Lanġas | |Sfraġel | |Oħrajn | |iv)FROTT TA' L-GĦADMA | 0,05 [2] [1] |Berquq | |Ċirasa | |Ħawħ (inklużi nuċiprisk u ibridi simili) | |Għanbaqar | |Oħrajn | |v)KUKKU U FROTT IRQIQa)Għeneb tal-mejda u ta' l-inbid | 1 [2] |Għeneb tal-mejda | |Għeneb ta' l-inbid | |b)Frawli (apparti minn selvaġġa) | 0,05 [2] [1] |c)Frott tal-kannamieli (apparti minn selvaġġ) | 0,05 [2] [1] |Ċawsli skura | |Dewberries | |Loganberries | |Ċawsli (lampone) | |Oħrajn | |d)Frott ieħor irqieq u kukku (apparti minn selvaġġ) | 0,05 [2] [1] |Qerqnin | |Cranberries | |Passolina (ħamra, sewdau bajda) | |Ribes | |Oħrajn | |e)Kukku selvaġġi u frott selvaġġ | 0,05 [2] [1] |vi)MIXXELLANJIAvokado | |Banana | |Tamal | |Tin | |Kiwi | |Kumkwat | |Litchis | |Mangi | |Żebbuġ | 0,2 [2] |Frott tal-Passjoni | |Ananas | |Rummien | |Oħrajn | 0,05 [2] [1] |2.Ħxejjex, friski jew mhux imsajra, iffriżati jew imnixxfai)ĦXEJJEX BL-GĦERUQ U TUBERUŻI | 0,05 [2] [1] |Pitravi | |Karrotti | |Krafes (ħoxnin) | |Ravanell | |Artiċokks | |Żunnarija bajda | |Għeruq tat-tursin | |Ravanell | |Salsafja | |Patata ħelwa | |Rapa Svediża | |Nevew | |Yam | |Oħrajn | |ii)ĦXEJJEX BIL-BASLA | 0,05 [2] [1] |Tewm | |Basal | |Basal abjad | |Basal tal-qatta' | |Oħrajn | |iii)ĦXEJJEX LI JAGĦMLU L-FROTTa)SolanaceaTadam | 0,5 [2] |Bżar | 1 [2] |Brunġiel | 0,5 [2] |Oħrajn | 0,05 [2] [1] |b)Qara bil-qoxra li tittiekel | 0,05 [2] [1] |Ħjar | |Ħjar żgħir | |Qara bagħli | |Oħrajn | |c)Qargħa bil-qoxra li ma tittikilx | 0,2 [2] |Bettieħ | |Ilbieba tal-qara' | |Dulliegħ | |Oħrajn | |d)Qamħirrum | 0,05 [2] [1] |iv)ĦXEJJEX TAL-BRASSIKA | 0,05 [2] [1] |a)Brassika li tagħmel il-fjuriBrokkli | |Pastard | |Oħrajn | |b)Ras il-brassikaBrussel sprouts | |Il-qalba tal-kaboċċa | |Oħrajn | |c)Brassika bil-weraqKaboċċa Ċiniża | |Kaboċċi mfelfla | |Oħrajn | |d)Ġdur (kolrabi) | |v)ĦXEJJEX BIL-WERAQ U ĦWAWAR FRISKI | 0,05 [2] [1] |a)Ħass u similiKrexxun | |Ħass tal-ħaruf | |Ħass | |Scarole | |Oħrajn | |b)Spinaċi u similiSpinaċi | |Weraq tal-pitravi (chard) | |Oħrajn | |c)Krexxun ta' l-ilma | |d)Witluf | |e)ĦwawarMaxxita | |Kurrat selvaġġ | |Tursin, | |Weraq tal-krafes | |Oħrajn | |vi)ĦXEJJEX TAL-LEGUMI (TA' L-IMWIEŻED) (friski) | 0,05 [2] [1] |Fażola (bil-miżwed) | |Fażola (bla miżwed) | |Piżelli (bil-miżwed) | |Piżelli (bla miżwed) | |Oħrajn | |vii)ĦXEJJEX BIZ-ZOKK (friski) | 0,05 [2] [1] |Sfarġ (asparagus) | |Karduni | |Krafes | |Busbież | |Qaqoċċ | |Kurrat | |Rebarbru | |Oħrajn | |viii)FAQQIEGĦ | 0,05 [2] [1] |a)Faqqiegħ ikkoltivat | |b)Faqqiegħ selvaġġ | |3.Ħaxix ta' l-imwieżed | 0,05 [2] [1] |Fażola | |Għads | |Piżelli | |Oħrajn | |4.Żrieragħ taż-żejt | 0,1 [2] [1] |Kittien | |Karawett | |Żerriegħa tal-peprin | |Ġunġlien | |Żerriegħa tal-ġirasol | |Żeriegħa tar-ravanell | |Fażola tas-sojja | |Żerriegħa tal-mustarda | |Żerriegħa tal-qoton | |Oħrajn | |5.Patata | 0,05 [2] [1] |Patata bikrija | |Patata mwaħħra | |6.Tè (weraq u zkuk niexfa, iffermentati jew xort'oħra, mill-weraq tal-Camellia sinensis) | 0,1 [2] [1] |7.Ħops (imnixxef), inklużi boċċi tal-ħops u trab mhux ikkonċentrat | 0,1 [2] [1] |[1] Jindika l-limitu l-baxx ta' l-istabbillar analitiku.--------------------------------------------------